title: Директива 2005/18/ЕО на Комисията от 2 март 2005 година за изменение на Директива 2001/32/ЕО по отношение на някои защитени зони в Общността, изложени на особени рискове за здравето на растенията

text:
Важна правна забележка

|

32005L0018

Официален вестник n° L 057 , 03/03/2005 стр. 0025 - 0027 Официален вестник n° L 275 , 06/10/2006 стр. 0208 - 0210

		20050302Директива 2005/18/ЕО на Комисиятаот 2 март 2005 годиназа изменение на Директива 2001/32/ЕО по отношение на някои защитени зони в Общността, изложени на особени рискове за здравето на растениятаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], и по-специално член 2, параграф 1, буква з), първа алинея от нея,като взе предвид исканията на Чешката република, Дания, Естония, Гърция, Ирландия, Италия, Швеция и Обединеното кралство,като има предвид, че:(1) Според сведенията, предоставени от Чешката република, Дания, Гърция, (по отношение на Crete и Lesvos), Ирландия, Швеция и Обединеното кралство (включително Channel Islands, но без остров Man), следва, че на териториите на тези страни не е установено наличие на Cryphonectria parasitica (Murrill) Barr. Следователно тези страни следва да бъдат признати за защитени зони по отношение на Cryphonectria parasitica (Murrill) Barr.(2) Според сведенията, предоставени от Дания, въз основа на актуализирани проучвания, Дания не следва повече да бъде призната за защитена зона по отношение на Beet necrotic yellow vein virus, тъй като е установено наличието на този вредител в Дания.(3) Според сведенията, предоставени от Естония, въз основа на актуализирани проучвания, не е установено наличието на Erwinia amylovora (Burr.) Winsl. и al. на територията на Естония. Следователно Естония следва да бъде призната временно за защитена зона по отношение на този организъм.(4) Според сведенията, предоставени от Обединеното кралство, въз основа на актуализирани проучвания относно наличието на Dendroctonus micans Kugelan, следва, че в някои части на Обединеното кралство е установено наличието на този вредител, но не в Северна Ирландия, нито на остров Man или Jersey. Следователно защитената зона следва да бъде променена и ограничена до Северна Ирландия, остров Man и Jersey.(5) Според сведенията, предоставени от Италия, въз основа на актуализирани проучвания и на допълнителни сведения, събрани от Хранителната и ветеринарна служба по време на мисия в Италия през месец май 2004 г. следва, че е установено наличието на Citrus tristeza virus (CTV) в тази страна. Следователно Италия не следва бъде признавана повече за защитена зона по отношение на Citrus tristeza virus (CTV).(6) Според сведенията, предоставени от Швеция, някои наименования на графства в Швеция, признати за защитени зони по отношение на Leptinotarsa decemlineata Say, следва да се подложат на типографска корекция.(7) Следователно Директива 2001/32/ЕО [2] следва да бъде съответно изменена.(8) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Директива 2001/32/ЕО се изменя, както следва:1. В края на член 1 се добавя следният параграф:"Към буква б), точка 2 от приложението въпросната зона в Естония е призната до 31 март 2007 г."2. Приложението се изменя в съответствие с приложението към настоящата директива.Член 21. Държавите-членки приемат и публикуват, най-късно на 14 май 2005 г., законовите, подзаконовите и административните разпоредби, необходими, за да се съобразят с настоящата директива. Те прилагат тези разпоредби, считано от 15 май 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва по време на официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текста на основните разпоредби от националното си законодателство, които приемат в областта, уредена с настоящата директива.Член 3Настоящата директива влиза в сила на третия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 2 март 2005 година.За КомисиятаMarkos KyprianouЧлен на Комисията[1] ОВ L 169, 10.7.2000 г., стр. 1. Директива, последно изменена с Директива 2004/102/ЕО на Комисията (ОВ L 309, 6.10.2004 г., стр. 9).[2] ОВ L 127, 9.5.2001 г., стр. 38. Директива, последно изменена с Директива 2004/32/ЕО (ОВ L 85, 23.3.2004 г., стр. 24).--------------------------------------------------20050302ПРИЛОЖЕНИЕПриложението към Директива 2001/32/ЕО се изменя, както следва:1. В буква а):i) в точка 4, текстът на колоната отдясно се заменя със следния текст:"Гърция, Ирландия, Обединено кралство (Северна Ирландия, остров Man и Jersey)"ii) в точка 13 думите "Blekroge, Gotlands" в колоната отдясно се заменят с "Blekinge, Gotland".2. В буква б), точка 2 "Естония" е добавена преди "Франция (Corsica)"3. В буква в) преди точка 1 се добавя следната точка:"01.Cryphonectria parasitica (Murrill) Barr | Чешка република, Дания, Гърция (Crete и Lesvos), Ирландия, Швеция и Обединеното кралство (без остров Man)" |4. В буква г):i) в точка 1 "Дания" се заличава;ii) в точка 3 "Италия" се заличава.--------------------------------------------------


title: Директива 97/77/ЕО на Съвета от 14 декември 1997 година за изменение на Директиви 93/23/ЕИО, 93/24/ЕИО и 93/25/ЕИО относно статистическите изследвания, които следва да бъдат извършени в областта на свиневъдството, говедовъдството, овцевъдството и козевъдството

text:
Важна правна забележка

|

31997L0077

Официален вестник n° L 010 , 16/01/1998 стр. 0028 - 0030 специално чешко издание глава 3 том 22 стр. 225  - 227 специално испанско издание глава 3 том 22 стр. 225  - 227 специално унгарско издание глава 3 том 22 стр. 225  - 227 специално литвийско издание глава 3 том 22 стр. 225  - 227 LV.ES глава 3 том 22 стр. 225  - 227 MT.ES глава 3 том 22 стр. 225  - 227 PL.ES глава 3 том 22 стр. 225  - 227 SK.ES глава 3 том 22 стр. 225  - 227 специално словенско издание глава 3 том 22 стр. 225  - 227

		19971214Директива 97/77/ЕО на Съветаот 14 декември 1997 годиназа изменение на Директиви 93/23/ЕИО, 93/24/ЕИО и 93/25/ЕИО относно статистическите изследвания, които следва да бъдат извършени в областта на свиневъдството, говедовъдството, овцевъдството и козевъдствотоСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като има предвид, че с оглед гарантиране на правилното прилагане на Общата селскостопанска политика, по-специално по отношение на пазара на свинско, говеждо и телешко, овче и козе месо, Комисията изисква да ѝ се предоставят редовно данни за тенденциите в производството на свинско, говеждо и телешко, овче и козе месо;като има предвид, че Директива 93/23/ЕИО на Съвета от 1 юни 1993 г. относно статистическите изследвания, провеждани в свиневъдството [3], Директива 93/24/ЕИО на Съвета от 1 юни 1993 г. относно статистическите изследвания, които трябва да се извършват за отглежданите животни от рода на едрия рогат добитък [4] и Директива 93/25/ЕИО на Съвета от 1 юни 1993 г. относно статистическите изследвания, които трябва да се извършват за отглежданите животни от рода на дребния рогат добитък [5] регулират честотата на статистическите наблюдения, извършвани в областта на свиневъдството, говедовъдството, овцевъдството и козевъдството;като има предвид, че съответните периоди трябва да бъдат адаптирани с оглед постигането на по-добро използване на наличните ресурси за проучвания в областта на земеделието;като има предвид, че обемът на работа на земеделските стопанства във връзка с провеждането на статистически проучвания трябва да бъде намален;като има предвид, че различните статистически изследвания в селскостопанския сектор трябва да бъдат синхронизирани във възможно най-голяма степен;като има предвид, че в някои държави-членки различните популации селскостопански животни представляват сравнително малка част от цялата популация селскостопански животни на Общността; като има предвид, че на въпросните държави-членки могат да бъдат предоставени определени дерогации,ПРИЕ НАСТОЯЩАТА ДИРЕКТИВА:Член 1Директива 93/23/ЕИО се изменя, както следва:1. В член 1:а) параграф 2, втората алинея се заменя със следния текст:"На държавите-членки, чието поголовие свине е по-малко от 3 милиона глави, може да бъде разрешено да извършват изследване веднъж годишно през април, май/юни, август или ноември/декември. Ако решат да извършат изследването през април, май/юни или август те изпращат до Комисията предвиждане за поголовието свине в първите дни на декември на настоящата година."б) добавят се параграфи 4 и 5, както следва:"4. Комисията може да разреши на държавите-членки, по тяхна молба, да извършват само две изследвания годишно, на шестмесечни интервали — в месеците май/юни и ноември/декември. Това разрешение може да бъде дадено само при условие че държавите-членки прилагат подходящи методи, които гарантират качеството на прогнозите, предвидени в член 12. Подходящата методологическа документация се изпраща от държавите-членки при подаването на такава молба.5. Държавите-членки, които извършват повече от три изследвания годишно, имат толеранс от три дни за две от датите на изследването, посочени в параграф 4, които те са определили."2. Към член 5 се добавят следните параграфи:"3. Държавите-членки, на които е разрешено да извършват само по две изследвания годишно, уведомяват Комисията за предварителните резултати от изследванията, включително за допълнителните предвиждания преди:- 15 август на същата година за изследването през май/юни,- 15 февруари на следващата година за изследването през ноември/декември.Държавите-членки, чието поголовие свине е по-малко от 3 милиона глави и на които е било разрешено да извършват само едно изследване годишно и които не направят въпросното изследване през ноември/декември, уведомяват Комисията за прогнозните резултати към месец декември до 15 февруари на следващата година.4. Държавите-членки, на които е било разрешено да извършват само две изследвания годишно, уведомяват Комисията за резултатите от изследванията, включително за допълнителните предвиждания, посочени в член 4, параграф 2, преди:- 15 септември на същата година за изследването през май/юни,- 1 април на следващата година за изследването през ноември/декември."3. В член 6:a) в параграф 1 думата "декември" се заменя с думите "декември или ноември/декември";б) в параграф 2 думата "април" се заменя с думите "април или май/юни".4. В член 8, параграф 1 думата "декември" се заменя с думите "ноември/декември".Член 2Директива 93/24/ЕИО се изменя, както следва:1. В член 1:a) параграф 1 се заменя със следното:"1. Държавите-членки извършват статистически изследвания върху популацията от говеда на тяхната територия всяка година, считано към определена дата от месец май/юни и считано към определена дата от месец ноември/декември.На държавите-членки може да бъде разрешено да заменят изследването през май/юни с наблюдение върху поголовието свине през април, ако изпратят до Комисията преди 30 септември на същата година прогноза за популацията от говеда считано към първите дни на юни."б) в параграф 2, първата алинея се заменя със следния текст:"2. На държавите-членки може да бъде разрешено, по тяхна молба, да извършат изследванията през май/юни или през ноември/декември в избрани райони, при условие че тези изследвания обхващат най-малко 70 % от популацията на говеда."2. В член 5, параграф 1, второ тире и параграф 2, второ тире думата "декември" се заменя с думите "ноември/декември".3. В член 6, параграф 1 думата "декември" се заменя с думите "ноември/декември".4. В член 8, параграф 1 думата "декември" се заменя с думите "ноември/декември".Член 3Директива 93/25/ЕИО се изменя, както следва:1. В член 1:a) параграф 1 се заменя със следния текст:"1. Държавите-членки провеждат статистическо изследване върху популацията от овце на тяхна територия всяка година считано към определена дата от ноември/декември."б) в параграф 2, буква a) думите "в първите дни на декември" се заменят с думите "в един ден от ноември/декември".2. Член 6, параграф 2 се заменя със следния текст:"2. Чрез дерогация от членове 1 и 5 на Белгия, Дания, Германия и Нидерландия се разрешава да направят прогноза относно популациите от овце и кози, а Обединеното кралство — относно популацията от кози през ноември/декември въз основа на популациите, регистрирани по време на годишното преброяване на животните или изследването на селскостопанската структура, извършени през същата година. Те изпращат до Комисията временните резултати, посочени в член 5, параграф 1, преди 1 март, а резултатите, посочени в член 5, параграф 2, преди 1 април от годината след отправната година."3. Член 9 се заменя със следния текст:"Член 9Чрез дерогация от член 8:a) на Белгия, Германия и Нидерландия се разрешава да обявят броя на овцете по "région/gewest", "Länder" или "provincie" в случай на популации, обхванати от преброяването на селскостопанските животни или изследването на селскостопанската структура, проведени през първите шест месеца на съответната година, преди 15 октомври на същата година;б) държавите-членки, посочени в член 1, параграф 2, буква б), се освобождават от задължението да обявяват разпределението по райони на козите."4. Член 12 се заменя със следното:"Член 12Чрез дерогация от член 11 на Белгия, Дания, Германия, Нидерландия се разрешава да обявяват данните относно структурата на популациите от овце и кози, а на Обединеното кралство — данните относно популацията от кози, обхванати от преброяването на селскостопанските животни или изследването на селскостопанската структура, проведени през съответната година, преди 15 май на следващата година."Член 41. Държавите-членки приемат законовите, подзаконовите и административните разпоредби, необходими за да се съобразят с настоящата директива, най-късно до 31 декември 1998 година.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 5Настоящата директива влиза в сила на двадесетия ден след публикуването ѝ в Официален вестник на Европейските общности.Член 6Адресати на настоящата директива са държавите-членки.Съставено в Брюксел на 16 декември 1997 година.За СъветаПредседателF. Boden[1] ОВ C 288, 23.9.1997 г., стр. 9.[2] ОВ C 339, 10.11.1997 г.[3] ОВ L 149, 21.6.1993 г., стр. 1. Директива, последно изменена с Акта за присъединяване от 1994 г.[4] ОВ L 149, 21.6.1993 г., стр. 5. Директива, последно изменена с Акта за присъединяване от 1994 г.[5] ОВ L 149, 21.6.1993 г., стр. 10. Директива, последно изменена с Акта за присъединяване от 1994 г.--------------------------------------------------


title: Директива 2011/3/ЕС на Комисията от 17 януари 2011 година за изменение на Директива 2008/128/ЕО за определяне на специфични критерии за чистота на оцветителите, които са предназначени за влагане в храни  Текст от значение за ЕИП

text:
               18.1.2011

               BG

               Официален вестник на Европейския съюз

               L 13/59

         ДИРЕКТИВА 2011/3/ЕС НА КОМИСИЯТА
   от 17 януари 2011 година
   за изменение на Директива 2008/128/ЕО за определяне на специфични критерии за чистота на оцветителите, които са предназначени за влагане в храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 30, параграф 5 от него,
   след консултации с Европейския орган за безопасност на храните (ЕОБХ),
   като има предвид, че:

               (1)

               Директива 2008/128/ЕО на Комисията (2) определя специфичните критерии за чистота на оцветителите, които са предназначени за влагане в храни и са упоменати в Директива 94/36/ЕО на Европейския парламент и на Съвета от 30 юни 1994 г. относно оцветители за влагане в храни (3).

               (2)

               Съгласно член 30, параграф 4 от Регламент (ЕО) № 1333/2008 спецификациите на добавки в храните, включени в параграфи 1—3 от посочения член (които включват също така и добавките, разрешени съгласно Директива 94/36/ЕО), се приемат в съответствие с Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (4) в момента, в който тези добавки в храните бъдат включени в приложенията в съответствие с посочените параграфи.

               (3)

               С оглед на факта, че списъците все още не са изготвени и с цел да се гарантира, че изменението на приложенията към Директива 94/36/ЕО съгласно член 31 от Регламент (ЕО) № 1333/2008 е ефективно и че така разрешените добавки са в съответствие с безопасните условия на употреба, Директива 2008/128/ЕО следва да бъде изменена.

               (4)

               В своето становище от 30 януари 2008 г. (5) Европейският орган за безопасност на храните (наричан по-нататък „органът“) извърши оценка на информацията относно безопасността на употребата на ликопен като оцветител в храни, като отчете всички източници. Взетите предвид източници бяха следните: а) E160d ликопен, получен посредством екстракция с разтворител от естествени сортове на червени домати (Lycopersicon esculentum L.) с последващо отстраняване на разтворителя, б) синтетичен ликопен, и в) ликопен от Blakeslea trispora.

               (5)

               В действащото законодателство са определени единствено спецификации за ликопен от червени домати и то трябва да бъде съответно изменено, за да бъдат включени и другите два източника. Необходимо е да бъдат актуализирани и спецификациите за ликопен, извлечен от червени домати. Не е необходимо вписването на дихлорометан в списъка на използваните за извличане разтворители, тъй като съгласно информацията, получена от заинтересованите лица, той не се използва вече за ликопен от червени домати. Максимално допустимото съдържание на олово трябва да бъде намалено от съображения за безопасност, а споменаването на тежките метали е твърде общо и вече не е приложимо. Освен това позоваването на естествените сортове трябва да бъде актуализирано в съответствие с Регламент (ЕО) № 1829/2003 на Европейския парламент и на Съвета (6).

               (6)

               Според наличната информация дихлорометан (метилен хлорид) се използва за производство на готови за продажба препарати от ликопен, упоменати също в становището на органа относно безопасността на „Разтворими в студена вода продукти от ликопен от Blakeslea trispora“ от 4 декември 2008 г. (7). Сходни продукти се произвеждат и от синтетичен ликопен, както се споменава в становището на органа относно безопасността на синтетичния ликопен от 10 април 2008 г. (8). Съгласно оценката на органа за конкретния случай е необходимо тази употреба да бъде разрешена при същите остатъчни нива като разгледаните в хода на оценката.

               (7)

               Необходимо е да се вземат под внимание спецификациите и техниките на анализ на добавките, както е предвидено в Codex Alimentarius, разработен от Съвместния експертен комитет по хранителните добавки (JECFA). По-специално трябва да бъдат адаптирани специфичните критерии за чистота, за да отразяват ограниченията за отделните тежки метали, които представляват интерес, когато това е уместно.

               (8)

               Поради това Директива 2008/128/ЕО следва да бъде съответно изменена.

               (9)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните и нито Европейският парламент, нито Съветът възразиха срещу тях,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 2008/128/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 септември 2011 г. Те незабавно съобщават на Комисията текста на тези разпоредби. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 17 януари 2011 година.

            За Комисията

            Председател

         José Manuel BARROSO

      (1)  ОВ L 354, 13.12.2008 г., стр. 16.

      (2)  ОВ L 6, 10.1.2009 г., стр. 20.

      (3)  ОВ L 237, 10.9.1994 г., стр. 13.

      (4)  ОВ L 354, 31.12.2008 г., стр. 1.

      (5)  Научно становище на Експертната група по добавките в храните, ароматизантите, спомагателните вещества и материалите, които влизат в контакт с храни, изготвено по искане на Европейската комисия за предоставяне на научно становище относно безопасността на употребата на 1. ликопен, получен при ферментация с Blakeslea trispora, като оцветител в храните за категориите храни и нива на употреба, предложени от заявителя, 2. синтетичен ликопен като оцветител в храните за категориите храни, изброени в приложение III и приложение V, част 2 от Директива 94/36/ЕО относно оцветители за влагане в храни, и 3. като се вземат предвид различните искания във връзка с ликопен, които са в процес на разглеждане в момента, включително извършването на повторна оценка по отношение на ликопен от домати като част от извършването на систематична повторна оценка на всички оцветители в храни. The EFSA Journal (Бюлетин на ЕОБХ) (2008) 674, стр. 1—66.

      (6)  ОВ L 268, 18.10.2003 г., стр. 1.

      (7)  Научно становище на Експертната група по диетични храни, хранене и алергии по искане на Комисията относно безопасността на ликопен от Blakeslea trispora, дисперсия в студена вода (ДСВ) като хранителна съставка в контекста на Регламент (ЕО) № 258/97. The EFSA Journal (Бюлетин на ЕОБХ) (2008) 893, стр. 1—15.

      (8)  Научно становище на Експертната група по диетични храни, хранене и алергии по искане на Комисията относно безопасността на синтетичен ликопен. The EFSA Journal (Бюлетин на ЕОБХ) (2008) 676, стр. 1—25.

      ПРИЛОЖЕНИЕ
      В приложение I към Директива 2008/128/ЕО вписването относно E 160 d се заменя със следното:

         „Е 160 D ЛИКОПЕН

                     i
                           синтетичен ликопен

                        Синоними

                     Ликопен, получен чрез химичен синтез

                        Определение

                     Синтетичният ликопен е смес от геометрични изомери на ликопените и се получава чрез кондензация на Wittig на междинни синтетични продукти, широко използвани при производството на други каротеноиди, използвани в храните. Синтетичният ликопен се състои предимно от изцяло транс-ликопен, плюс 5-цис-ликопен и незначителни количества от други изомери. Препаратите от ликопен за търговски цели, предназначени за влагане в храни, са под формата на суспензии в годни за консумация масла или във воднодисперсируеми или водноразтворими прахове.

                     Колор индекс №

                     75125

                     EINECS

                     207-949-1

                     Химични наименования

                     Ψ,Ψ-каротен, изцяло транс-ликопен, (изцяло E)-ликопен, (изцяло E)-2,6,10,14,19,23,27,31-октаметил-2,6,8,10,12,14,16,18,20,22,24,26,30-дотриаконтатридекан

                     Химична формула

                     C40H56

                     Молекулна маса

                     536,85

                     Съдържание на основното вещество

                     Не по-малко от 96 % общо ликопени (не по-малко от 70 % изцяло транс-ликопен)
                     E1 cm
                        1 % при 465—475 nm в хексан (за 100 % чист изцяло-транс-ликопен) е 3 450.

                        Описание

                     Червен кристален прах

                        Идентификация

                     Спектрофотометрия

                     Разтворът в хексан показва максимална абсорбция при приблизително 470 nm

                     Тест за каротеноиди

                     Цветът на разтвора на пробата в ацетон изчезва след последователни прибавяния на 5-процентен разтвор на натриев нитрит и 1N сярна киселина

                     Разтворимост

                     Неразтворимо във вода, лесноразтворимо в хлороформ

                     Свойства на 1-процентен разтвор в хлороформ

                     Бистър е и с наситено червено-оранжев цвят

                        Чистота

                     Загуба на маса при сушене

                     Не повече от 0,5 % (40 °C, четири часа при 20 mm Hg)

                     Apo-12’-lycopenal

                     Не повече от 0,15 %

                     Трифенил фосфин оксид

                     Не повече от 0,01 %

                     Остатъци от разтворители

                     Метанол — не повече от 200 mg/kg,
                     хексан, пропан-2-ол: не повече от 10 mg/kg от всяко
                     Дихлорметан: не повече от 10 mg/kg (само за търговски цели)

                     Олово

                     Не повече от 1 mg/kg

                     ii
                           от червени домати

                        Синоними

                     Натурално жълто 27

                        Определение

                     Ликопенът се получава чрез екстракция с разтворител от червени домати (Lycopersicon escu-lentum L.) с последващо отстраняване на разтворителя. Може да се използват само следните разтворители:
                     въглероден двуокис, етил ацетат, ацетон, пропан-2-ол, метанол, етанол, хексан. Основният активен оцветител в доматите е ликопен, като може да има наличие и на незначителни количества други каротеноидни пигменти. Освен тях продуктът може да съдържа и масла, мазнини, восъци и други ароматични съставки, които естествено се срещат в доматите.

                     Колор индекс №

                     75125

                     EINECS

                     207-949-1

                     Химични наименования

                     Ψ,Ψ-каротен, изцяло транс-ликопен, (изцяло E)-ликопен, (изцяло E)-2,6,10,14,19,23,27,31-октаметил-2,6,8,10,12,14,16,18,20,22,24,26,30-дотриаконтатридекан

                     Химична формула

                     C40H56

                     Молекулна маса

                     536,85

                     Съдържание на основното вещество

                     E1 cm
                        1 % при 465—475 nm в хексан (за 100 % чист изцяло-транс-ликопен) е 3 450.
                     Съдържание не по-малко от 5 % от общо всички оцветители

                        Описание

                     Тъмночервена вискозна течност

                        Идентификация

                     Спектрофотометрия

                     Максимум в хексан при приблизително 472 nm

                        Чистота

                     Остатъци от разтворители

                     Пропан-2-ол
                     Хексан
                     Ацетон
                     Етанол
                     Метанол
                     Етилацетат
                     Не повече от 50 mg/kg поотделно или в комбинация

                     Сулфатна пепел

                     Не повече от 1 %

                     Живак

                     Не повече от 1 mg/kg

                     Кадмий

                     Не повече от 1 mg/kg

                     Арсен

                     Не повече от 3 mg/kg

                     Олово

                     Не повече от 2 mg/kg

                     iii
                           от Blakeslea Trispora

                        Синоними

                     Натурално жълто 27

                        Определение

                     Ликопен от Blakeslea trispora се извлича от гъбна биомаса и се пречиства посредством кристализация и филтриране. Той се състои предимно от изцяло транс-ликопен. Съдържа също незначителни количества други каротеноиди. Изопропанол и изобутил ацетат са единствените разтворители, използвани в производствения процес. Препаратите от ликопен за търговски цели, предназначени за влагане в храни, са под формата на суспензии в годни за консумация масла или във воднодисперсируеми или водноразтворими прахове.

                     Колор индекс №

                     75125

                     EINECS

                     207-949-1

                     Химични наименования

                     Ψ,Ψ-каротен, изцяло транс-ликопен, (изцяло E)-ликопен, (изцяло E)-2,6,10,14,19,23,27,31-октаметил-2,6,8,10,12,14,16,18,20,22,24,26,30-дотриаконтатридекан

                     Химична формула

                     C40H56

                     Молекулна маса

                     536,85

                     Съдържание на основното вещество

                     Не по-малко от 95 % общо ликопени и не по-малко от 90 % изцяло транс-ликопен от общо всички оцветители
                     E1 cm
                        1 % при 465—475 nm в хексан (за 100 % чист изцяло транс-ликопен) е 3 450.

                        Описание

                     Червен кристален прах

                        Идентификация

                     Спектрофотометрия

                     Разтворът в хексан показва максимална абсорбция при приблизително 470 nm

                     Тест за каротеноиди

                     Цветът на разтвора на пробата в ацетон изчезва след последователни прибавяния на 5-процентен разтвор на натриев нитрит и 1N сярна киселина

                     Разтворимост

                     Неразтворимо във вода, лесноразтворимо в хлороформ

                     Свойства на 1-процентен разтвор в хлороформ

                     Бистър е и с наситено червено-оранжев цвят

                        Чистота

                     Загуба на маса при сушене

                     Не повече от 0,5 % (40 °C, четири часа при 20 mm Hg)

                     Други каротеноиди

                     Не повече от 5 %

                     Остатъци от разтворители

                     Пропан-2-ол: не повече от 0,1 %
                     Изобутил ацетат: не повече от 1,0 %
                     Дихлорметан: не повече от 10 mg/kg (само за търговски цели)

                     Сулфатна пепел

                     Не повече от 0,3 %

                     Олово

                     Не повече от 1 mg/kg“


title: Директива 2004/63/ЕО на Комисията от 26 април 2004 година за изменение на Директива 2003/79/ЕО на Комисията по отношение на сроковетеТекст от значение за ЕИП.

text:
Важна правна забележка

|

32004L0063

Официален вестник n° L 125 , 28/04/2004 стр. 0041 - 0041 специално чешко издание глава 3 том 44 стр. 189  - 189 специално испанско издание глава 3 том 44 стр. 189  - 189 специално унгарско издание глава 3 том 44 стр. 189  - 189 специално литвийско издание глава 3 том 44 стр. 189  - 189 LV.ES глава 3 том 44 стр. 189  - 189 MT.ES глава 3 том 44 стр. 189  - 189 PL.ES глава 3 том 44 стр. 189  - 189 SK.ES глава 3 том 44 стр. 189  - 189 специално словенско издание глава 3 том 44 стр. 189  - 189

		20040426Директива 2004/63/ЕО на Комисиятаот 26 април 2004 годиназа изменение на Директива 2003/79/ЕО на Комисията по отношение на сроковете(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Директива 2003/79/ЕО на Комисията [2] изменя Директива 91/414/ЕИО на Съвета, като включва в приложение I към тази директива активното вещество Coniothyrium minitans.(2) След включването на ново активно вещество на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на съдържащите това активно вещество продукти за растителна защита, и по-специално за преразглеждането на съществуващите временни разрешения, и най-късно до края на този период да трансформират тези временни разрешения в окончателни или да ги изменят или оттеглят съгласно разпоредбите на Директива 91/414/ЕИО.(3) Посочените в Директива 2003/79/ЕО срокове за прилагането на разпоредбите не са съобразени с тези, посочени за останалите нови активни вещества. За да се хармонизира подходът към всички вещества в рамките на текущата фаза на преразглеждане, следва да се избегнат всички значителни различия между сроковете, приложими за различните нови активни вещества.(4) Следователно е уместно Директива 2003/79/ЕО да бъде изменена съответно.(5) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Член 3 от Директива 2003/79/ЕО се изменя, както следва:параграф 2 се заменя със следния текст:"2. Всеки разрешен за употреба продукт за растителна защита, който съдържа Coniothyrium minitans като единствено активно вещество или като едно от няколко активни вещества, всички от които са били включени в приложение I към Директива 91/414/ЕИО най-късно до 31 декември 2003 г., подлежи на преразглеждане от държавите-членки в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията по приложение III към посочената директива. В зависимост от тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) изменят или оттеглят разрешенията, ако е необходимо, най-късно до 30 юни 2005 г., за продукти, съдържащи Coniothyrium minitans като единствено активно вещество; илиб) за продукти, съдържащи Coniothyrium minitans като едно от няколко активни вещества, изменят или оттеглят разрешенията, ако е необходимо, най-късно до 30 юни 2005 г. или до датата, определена за внасяне на тези изменения или за оттегляне, съгласно съответната директива или директиви, по силата на която/които съответното вещество е било добавено в приложение I към Директива 91/414/ЕИО, в зависимост от това коя от тези две дати настъпи по-късно."Член 2Настоящата директива влиза в сила на двадесетия ден след публикуването ѝ.Член 3Адресати на настоящата директива са държавите-членки.Съставено в Брюксел на 26 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/30/ЕО на Комисията (ОВ L 77, 13.3.2004 г., стр. 50).[2] ОВ L 205, 14.8.2003 г., стр. 16.--------------------------------------------------


title: Директива 2004/65/ЕО на Комисията от 26 април 2004 година за изменение на Директива 2003/68/ЕО на Комисията по отношение на сроковетеТекст от значение за ЕИП.

text:
Важна правна забележка

|

32004L0065

Официален вестник n° L 125 , 28/04/2004 стр. 0043 - 0043 специално чешко издание глава 3 том 44 стр. 191  - 191 специално испанско издание глава 3 том 44 стр. 191  - 191 специално унгарско издание глава 3 том 44 стр. 191  - 191 специално литвийско издание глава 3 том 44 стр. 191  - 191 LV.ES глава 3 том 44 стр. 191  - 191 MT.ES глава 3 том 44 стр. 191  - 191 PL.ES глава 3 том 44 стр. 191  - 191 SK.ES глава 3 том 44 стр. 191  - 191 специално словенско издание глава 3 том 44 стр. 191  - 191

		20040426Директива 2004/65/ЕО на Комисиятаот 26 април 2004 годиназа изменение на Директива 2003/68/ЕО на Комисията по отношение на сроковете(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Директива 2003/68/ЕО на Комисията [2] изменя Директива 91/414/ЕИО на Съвета, като включва в приложение I към тази директива активните вещества трифлоксистробин, карфентразон-етил, месотрион, фенамидон и изоксафлутол.(2) След включването на ново активно вещество на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на съдържащите това активно вещество продукти за растителна защита, и по-специално за преразглеждането на съществуващите временни разрешения и, най-късно до края на този период, да трансформират тези временни разрешения в окончателни или да ги изменят, или оттеглят съгласно разпоредбите на Директива 91/414/ЕИО.(3) Посочените в Директива 2003/68/ЕО срокове за прилагането на разпоредбите не са съобразени с тези, посочени за останалите нови активни вещества. За да се хармонизира подходът към всички вещества в рамките на текущата фаза на преразглеждане, следва да се избегнат всички значителни различия между сроковете, приложими за различните нови активни вещества.(4) Следователно е уместно Директива 2003/68/ЕО да бъде съответно изменена.(5) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Член 3 от Директива 2003/68/ЕО се изменя, както следва:Параграф 2 се заменя със следния текст:"2. Всеки разрешен за употреба продукт за растителна защита, който съдържа трифлоксистробин, карфентразон-етил, месотрион, фенамидон или изоксафлутол като единствено активно вещество или като едно от няколко активни вещества, всички от които са били включени в приложение I към Директива 91/414/ЕИО най-късно до 30 септември 2003 г., подлежи на преразглеждане от държавите-членки в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията съгласно приложение III към въпросната директива. В зависимост от тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) изменят или оттеглят разрешенията, ако е необходимо, най-късно до 31 март 2005 г., за продукти, съдържащи трифлоксистробин, карфентразон-етил, месотрион, фенамидон или изоксафлутол като единствено активно вещество; илиб) за продукти, съдържащи трифлоксистробин, карфентразон-етил, месотрион, фенамидон или изоксафлутол като едно от няколко активни вещества, изменят или оттеглят разрешенията, ако е необходимо, най-късно до 31 март 2005 г. или до датата, определена за изменение или оттегляне, съгласно съответната директива или директиви, по силата на която/които съответното/ите вещество или вещества е/са било/и добавено/и в приложение I към Директива 91/414/ЕИО, в зависимост от това коя от тези две дати настъпи по-късно."Член 2Настоящата директива влиза в сила на двадесетия ден след публикуването ѝ.Член 3Адресати на настоящата директива са държавите-членки.Съставено в Брюксел на 26 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/30/ЕО на Комисията (ОВ L 77, 13.3.2004 г., стр. 50).[2] ОВ L 177, 16.7.2003 г., стр. 12.--------------------------------------------------


title: Директива 2006/26/EO на Комисията от 2 март 2006 година за изменение с цел тяхното адаптиране към техническия прогрес на Директиви 74/151/ЕИО, 77/311/ЕИО, 78/933/ЕИО и 89/173/ЕИО на Съвета относно колесните селскостопански или горски тракториТекст от значение за ЕИП.

text:
Важна правна забележка

|

32006L0026

Официален вестник n° L 065 , 07/03/2006 стр. 0022 - 0026 Официален вестник n° L 330 , 28/11/2006 стр. 0211 - 0215

		20060302Директива 2006/26/EO на Комисиятаот 2 март 2006 годиназа изменение с цел тяхното адаптиране към техническия прогрес на Директиви 74/151/ЕИО, 77/311/ЕИО, 78/933/ЕИО и 89/173/ЕИО на Съвета относно колесните селскостопански или горски трактори(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, техните ремаркета и теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО [1], и по-специално член 19, параграф 1 от нея,като взе предвид Директива 74/151/ЕИО на Съвета от 4 март 1974 г. за сближаване на законодателствата на държавите-членки относно определени конструкции и характеристики на колесните селскостопански или горски трактори [2], и по-специално член 4 от нея,като взе предвид Директива 77/311/ЕИО на Съвета от 29 март 1977 г. за сближаване на законодателствата на държавите-членки относно нивото на шума, възприеман от водачите на колесни селскостопански или горски трактори [3], и по-специално член 5 от нея,като взе предвид Директива 78/933/ЕИО на Съвета от 17 октомври 1978 г. за сближаване на законодателствата на държавите-членки относно монтирането на устройствата за осветяване и светлинна сигнализация на колесни селскостопански или горски трактори [4], и по-специално член 5 от нея,като взе предвид Директива 89/173/ЕИО на Съвета от 21 декември 1988 г. за сближаване на законодателствата на държавите-членки относно някои компоненти и характеристики на колесните селскостопански и горски трактори [5], и по-специално член 9 от нея,като има предвид, че:(1) Изискванията, въведени с Директива 74/151/ЕИО за максималната разрешена маса в натоварено състояние и натоварването на осите за колесни селскостопански или горски трактори, трябва да бъдат адаптирани за модерни трактори, като се вземат предвид подобренията в технологията на производство на трактори по отношение както на повишаването на производителността, така и на безопасните условия на труд.(2) С оглед улесняването на глобалните действия на промишлеността на Общността е необходимо да се хармонизират техническите регламенти и стандарти със съответните глобални технически регламенти и стандарти. По отношение на максималните граници, определени с Директива 77/311/ЕИО за възприеманото от водача ниво на шум за колесни селскостопански или горски трактори, скоростта на изпитване, установена в приложения I и II към посочената директива следва следователно да бъде хармонизирана със скоростта на изпитване, изисквана от глобалните технически регламенти или стандарти, като например ОИСР Код 5 и ISO 5131:1996 [6].(3) Подходящо е да се адаптират изискванията, въведени с Директива 78/933/ЕИО относно монтирането на устройства за осветяване и светлинна сигнализация на колесни селскостопански или горски трактори, така че да се отговори на съвременните нужди за по-прост дизайн и по-добро осветяване.(4) Изискванията на Директива 89/173/ЕИО относно остъкляването и прикачването на колесни селскостопански или горски трактори следва да бъдат хармонизирани с последните технологични развития. По-специално, поликарбонатното/пластмасово остъкляване следва да бъде разрешено за всички приложения с изключение на челните стъкла, за да се подобри защитата на хората, намиращи се в кабината на водача в случай на проникване на предмети в кабината. Изискванията относно механичното прикачването следва да бъдат хармонизирани със стандарта ISO 6489-1. Нещо повече, с оглед намаляването на броя и сериозността на инцидентите и за да се подобри безопасността на труда, е подходящо не само да се създадат допълнителни разпоредби по отношение на горещите повърхности, но също така да се предприемат мерки както относно покриването на накрайниците на акумулаторите, така и насочени към недопускането на нежелано разединяване.(5) Директиви 74/151/ЕИО, 77/311/ЕИО, 78/933/ЕИО и 89/173/ЕИО следва да бъдат съответно изменени.(6) Мерките, предвидени в настоящата директива, са в съответствие със становището на комитета, създаден по силата на член 20, параграф 1 от Директива 2003/37/ЕО,ПРИЕ НАСТОЯЩАТА ДИРЕКТИВА:Член 1Изменения на Директива 74/151/ЕИОДиректива 74/151/ЕИО се изменя в съответствие с приложение I към настоящата директива.Член 2Изменения на Директива 77/311/ЕИОДиректива 77/311/ЕИО се изменя в съответствие с приложение II към настоящата директива.Член 3Изменения на Директива 78/933/ЕИОДиректива 78/933/ЕИО се изменя в съответствие с приложение III към настоящата директива.Член 4Изменения на Директива 89/173/ЕИОДиректива 89/173/ЕИО се изменя в съответствие с приложение IV към настоящата директива.Член 5Преходни разпоредби1. От 1 януари 2007 г. по отношение на превозни средства, които изпълняват изискванията съответно на Директиви 74/151/ЕИО, 78/933/ЕИО, 77/311/ЕИО и 89/173/ЕИО, изменени с настоящата директива, държавите-членки не могат, на основания, свързани с приложното поле на съответната директива:а) да отказват да предоставят типово одобрение на ЕО или национално типово одобрение,б) да забраняват регистрирането, продажбата или пускането в експлоатация на такива превозни средства.2. От 1 юли 2007 г. по отношение на превозни средства, които не отговарят на изискванията съответно на Директиви 74/151/ЕИО, 78/933/ЕИО, 77/311/ЕИО и 89/173/ЕИО, изменени с настоящата директива, и на основания, свързани с приложното поле на съответната директива, държавите-членки:а) не предоставят типово одобрение на ЕО;б) могат да отказват предоставяне на национално типово одобрение.3. От 1 юли 2009 г. по отношение на превозни средства, които не отговарят на изискванията съответно на Директиви 74/151/ЕИО, 78/933/ЕИО, 77/311/ЕИО и 89/173/ЕИО, изменени с настоящата директива, и на основания, свързани с приложното поле на съответната директива, държавите-членки:а) ще разглеждат сертификатите за съответствие, които съпровождат нови превозни средства в съответствие с разпоредбите на Директива 2003/37/ЕО като невалидни по смисъла на член 7, параграф 1;б) могат да отказват регистрацията, продажбата или пускането в експлоатация на такива нови превозни средства.Член 6Транспониране1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 2006 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 7Влизане в силаНастоящата директива влиза в сила на двадесетия ден след публикуването ù в Официален вестник на Европейския съюз.Член 8АдресатиАдресати на настоящата директива са държавите-членки.Съставено в Брюксел на 2 март 2006 година.За КомисиятаGünter VerheugenЗаместник-председател[1] ОВ L 171, 9.7.2003 г., стр. 1. Директива, последно изменена с Директива 2005/67/ЕО на Комисията (ОВ L 273, 19.10.2005 г., стр. 17).[2] ОВ L 84, 28.3.1974 г., стр. 25. Директива, последно изменена с Директива 98/38/ЕО на Комисията (ОВ L 170, 16.6.1998 г., стр. 13).[3] ОВ L 105, 28.4.1977 г., стр. 1. Директива, последно изменена с Директива 97/54/ЕО на Европейския парламент и на Съвета (ОВ L 277, 10.10.1997 г., стр. 24).[4] ОВ L 325, 20.11.1978 г., стр. 16. Директива последно изменена с Директива 1999/56/ЕО на Комисията (ОВ L 146, 11.6.1999 г., стр. 31).[5] ОВ L 67, 10.3.1989 г., стр. 1. Директива, последно изменена с Акта за присъединяване от 2003 г.[6] Тези документи могат да бъдат намерени на интернет страниците: http://www.oecd.org/dataoecd/35/19/34733683.PDF и http://www.iso.org/iso/en/CatalogueDetailPage.CatalogueDetail?CSNUMBER =20842&ICS1=17&ICS2=140&ICS3=20--------------------------------------------------20060302ПРИЛОЖЕНИЕ IВ приложение I към Директива 74/151/ЕИО, точка 1.2 се заменя със следния текст:"1.2. Максималната разрешена маса с товар и максималната разрешена маса на ос зависи от категорията на превозното средство и не може да надвишава стойностите, дадени в таблица 1.Таблица 1Максимална разрешена маса с товар и максимална разрешена маса на ос в зависимост от категорията на превозното средствоКатегория на превозното средство | Брой оси | Максимална разрешена маса (t) | Максимална разрешена маса на ос |Водеща ос (t) | Водена ос (t) |Т1, Т2, Т4.1 | 2 | 18 (с товар) | 11,5 | 10 |3 | 24 (с товар) | 11,5 | 10 |Т3 | 2, 3 | 0,6 (без товар) | [1] | [1] |Т4.3 | 2, 3, 4 | 10 (с товар) | [1] | [1] |[1] Не е необходимо да се създава граница за масата на ос за превозни средства от категории Т3 и Т4.3, тъй като те имат по определение ограничения за максималната разрешена маса със и/или без товар."--------------------------------------------------20060302ПРИЛОЖЕНИЕ IIДиректива 77/311/ЕИО се изменя, както следва:1. Приложение I се изменя, както следва:i) в точка 3.2.2 "7.25 km/h" се заменя със "7,5 km/h";ii) в точка 3.3.1 "7.25 km/h" се заменя със "7,5 km/h";2. В точка 3.2.3 от приложение II "7.25 km/h" се заменя със "7,5 km/h".--------------------------------------------------20060302ПРИЛОЖЕНИЕ IIIВ Директива 78/933/ЕИО приложение I се изменя, както следва:1. В точка 4.5.1. се добавя следната фраза:"Допълнителни светлинни индикатори за завиване по избор."2. Точка 4.5.4.2. се заменя със следния текст:"4.5.4.2. ВисочинаНад земята:- не по-малко от 500 mm за светлинни индикатори за завиване при категория 5,- не по-малко от 400 mm за светлинни индикатори за завиване при категории 1 и 2,- не повече от 1 900 mm за всички категории.Ако структурата на трактора прави невъзможно спазването на тази максимална стойност, най-високата точка на осветяващата повърхност може да бъде на височина 2300 mm за светлинни индикатори за завиване при категория 5, при категории 1 и 2, схема А, при категории 1 и 2, схема Б и при категории 1 и 2, схема Г; тази точка може да бъде на височина 2100 mm при категории 1 и 2 при другите схеми.- до 4000 mm за незадължителни светлинни индикатори за завиване."3. В точка 4.7.4.2 стойността "2100 mm" се заменя със стойността "2300 mm".4. В точка 4.10.4.2 стойността "2100 mm" се заменя със стойността "2300 mm".5. В точка 4.14.5.2.2 стойността "2100 mm" се заменя със стойността "2300 mm".6. Точка 4.15.7 се заменя със следния текст:"4.15.7 Могат да бъдат "групирани"."--------------------------------------------------20060302ПРИЛОЖЕНИЕ IVДиректива 89/173/ЕИО се изменя, както следва:1. Приложение II се изменя, както следва:а) В точка 2.2. се добавят следните подточки:"2.2.6. "Нормално функциониране" означава използването на трактора в съответствие с предназначението му, предвидено от производителя, и от оператор, който е запознат с характеристиките на трактора, и в съответствие с информацията за функционирането на трактора, обслужването и мерките за безопасност, както са специфицирани от производителя в ръководството за оператора и чрез знаци на трактора.2.2.7. "Непреднамерен контакт" означава непланиран контакт между човек и рисков обект, получен в резултат на действия на човека по време на нормалното функциониране и обслужване на трактора."б) В точка 2.3.2 се добавят следните подточки:"2.3.2.16. Горещи повърхностиГорещите повърхности, които могат да бъдат достигнати от оператора по време на нормалното функциониране на трактора, следва да бъдат покрити или изолирани. Това правило се прилага към горещи повърхности, които са близки до стъпала, дръжки, перила и елементи, които представляват интегрална част от трактора и които могат да бъдат неволно докоснати.2.3.2.17. Покритие на накрайниците на акумулаторитеНезаземените накрайници трябва да бъдат защитени срещу непреднамерено късо съединение."2. В точка 1 от приложение III А се добавя следната точка:"1.1.3. твърдо пластмасово остъкляване е позволено за всички приложения с изключение на челните стъкла в съответствие с Директива 92/22/ЕИО на Съвета [*] или Регламент 43, приложение 14 на Икономическата комисия за Европа на Организацията на обединените нации.3. Приложение IV се изменя, както следва:а) В точка 1.1 второто тире се заменя със следния текст:- "— теглително-прикачно устройство (виж фигура 1 – "Размери на теглително-прикачно устройство" в ISO 6489-1:2001),"б) В раздел 2 се добавя следната точка 2.9:"2.9. С оглед недопускането на нежелано разединяване от прикачния пръстен, разстоянието между накрайника на теглително-прикачното устройство и държача (затегателното устройство) не трябва да надвишава 10 mm при максималното проектно натоварване."в) В допълнение 1 фигура 3 и свързаният с нея текст се заличават.[*] ОВ L 129, 14.5.1992 г., стр. 11."--------------------------------------------------


title: Директива на Съвета от 17 септември 1990 година за изменение на Директива 87/404/ЕИО за хармонизиране на законодателствата на държавите-членки относно обикновените съдове под налягане

text:
               13/ 10

               BG

               Официален вестник на Европейския съюз

               20

         31990L0488

               L 270/25

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 17 септември 1990 година
   за изменение на Директива 87/404/ЕИО за хармонизиране на законодателствата на държавите-членки относно обикновените съдове под налягане
   (90/488/ЕИО)
   СЪВЕТЪТ НА ЕВРОПЕЙСКАТА ОБЩНОСТ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че Директива 87/404/ЕИО (4) предвижда пълна хармонизация на стандартите при серийното производство на обикновени съдове под налягане;
   като има предвид, че при отсъствието на хармонизирани стандарти, Директива 87/404/ЕИО изисква за тези съдове да се изпитват по методика на ЕО; като има предвид, че тези стандарти няма да бъдат налични до датата на влизане в сила на директивата;
   като има предвид, че Директива 87/404/ЕИО не предвижда преходен период, през който се разрешава продажбата на складови запаси от съдове, произведени в съответствие с национални правила, все още приложими преди влизането в сила на настоящата директива;
   като има предвид, че производителите трябва да разполагат с необходимото технологично време за въвеждане на методиката на изпитване на ЕО и че е необходимо да се определи преходен период, през който складовите запаси от съдове да бъдат предложени на пазара,
   ПРИЕ НАСТОЯЩАТА ДИРЕКТИВА:
   Член 1
   Към член 18, параграф 1 от Директива 87/404/ЕИО се добавя следния текст:

      „Държавите-членки разрешават, за периода до 1 юли 1992 г., предлагането на пазара и/или експлоатирането на съдове, които съответстват на правилата, в сила за техните територии, преди датата на привеждане в действие на настоящата директива“.

   Член 2
   Държавите-членки приемат разпоредбите, необходими за да се съобразят с настоящата директива до 1 юли 1991 г. Те незабавно уведомяват Комисията за това.
   Член 3
   Адресати на настоящото решение са държавите-членки.

      Съставено в Брюксел на 17 септември 1990 година.

            За Съвета

            Председател

         P. ROMITA

      (1)  ОВ C 13, 19.1.1990 г., стр. 7.

      (2)  ОВ C 149, 18.6.1990 г., стр. 145 и Решение от 12 септември 1990 г. (все още непубликувано в Официален вестник).

      (3)  ОВ C 168, 10.7.1990 г., стр. 2.

      (4)  ОВ L 220, 8.8.1987 г., стр. 48.


title: Директива 2007/72/ЕО на Комисията от 13 декември 2007 година за изменение на Директива 66/401/ЕИО на Съвета по отношение на включването на вида Galega orientalis Lam. (Текст от значение за ЕИП)

text:
               14.12.2007

               BG

               Официален вестник на Европейския съюз

               L 329/37

      ДИРЕКТИВА 2007/72/ЕО НА КОМИСИЯТА

   от 13 декември 2007 година
   за изменение на Директива 66/401/ЕИО на Съвета по отношение на включването на вида Galega orientalis Lam.
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 2, параграф 1а от нея,
   като има предвид, че:

               (1)

                  Galega orientalis Lam. е фуражна култура, която е широко разпространена в някои държави-членки и играе съществена роля в подобряването на качеството на фуражите за животни, отглеждани във ферми.

               (2)

               Понастоящем този вид не е обхванат от единни правила за сертифициране на семената по силата на Директива 66/401/ЕИО и следователно съответното семе не може да се ползва от свободно обращение.

               (3)

               Тъй като видът Galega orientalis Lam. отговаря на всички необходими условия за сертифициране, той следва да бъде включен в списъка в Директива 66/401/ЕИО.

               (4)

               Мерките, предвидени в настоящата директива, са в съответствие със становището на Постоянния комитет по семена и посадъчен материал за селско стопанство, градинарство и горско стопанство,

         ПРИЕ НАСТОЯЩАТА ДИРЕКТИВА:
   Член 1
   Директива 66/401/ЕИО се изменя, както следва:

               1.

               В член 2, параграф 1, буква А, буква б) се добавя следното вписване между разделите „Leguminosae“ и „Hedysarum coronarium L. Sulla“:
               „Galega orientalis Lam. fodder galega“;

               2.

               В член 3, параграф 1 се добавя следното вписване между разделите „Festuca rubra L. x Festulolium“ и „Lolium multiflorum Lam.“:
               „Galega orientalis Lam. fodder galega“;

               3.

               Приложения II и III се изменят в съответствие с приложението към настоящата директива.

         Член 2
   Транспониране
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 31 декември 2008 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 13 декември 2007 година.

            За Комисията

         Markos KYPRIANOU

            Член на Комисията

      (1)  ОВ 125, 11.7.1966 г., стр. 2298/66. Директива, последно изменена с Директива 2004/117/ЕО (ОВ L 14, 18.1.2005 г., стр. 18).

      ПРИЛОЖЕНИЕ

                  1.

                  Приложение II към Директива 66/401/ЕИО се изменя, както следва:

                              а)

                              В таблицата в точка 2.А от раздел I „СЕРТИФИЦИРАНИ СЕМЕНА“ се добавя следният ред между разделите „LEGUMINOSAE“ и „Hedysarum coronarium“:

                                          Видове

                                          Кълняемост

                                          Аналитична чистота

                                          Максимално съдържание на семена от други растителни видове в една проба с тегло, равно на определеното в колона 4 от приложение III
                                          (обща стойност на колона)

                                          Условия по отношение на съдържанието на семена от лупина с друг цвят и на семена от горчива лупина

                                          Минимална кълняемост
                                          (% чисто семе)

                                          Максимално съдържание на твърдо семе
                                          (% чисто семе)

                                          Минимална аналитична чистота
                                          (% от теглото)

                                          Максимално съдържание на семена от други растителни видове
                                          (% от теглото)

                                          Общо

                                          Отделен вид

                                             Agropyron repens

                                             Alopecurus myosuroides

                                             Melilotus spp.

                                             Raphanus raphanistrum

                                             Sinapis arvensis

                                             Avena fatua, Avena ludoviciana, Avena sterilis

                                             Cuscuta spp.

                                             Rumex spp., различен от Rumex acetosella и Rumex maritimus

                                          1

                                          2

                                          3

                                          4

                                          5

                                          6

                                          7

                                          8

                                          9

                                          10

                                          11

                                          12

                                          13

                                          14

                                          15

                                          „Galega orientalis Lam.

                                          60

                                          40

                                          97

                                          2,0

                                          1,5

                                          0,3

                                          0

                                          0

                                          0

                                          0 (l) (m)

                                          10 (e)“

                              б)

                              В таблицата в точка 2.А от раздел II „БАЗОВИ СЕМЕНА“ се добавя следният ред между разделите „LEGUMINOSAE“ и „Hedysarum coronarium“:

                                          Видове

                                          Максимално съдържание на семена от други растителни видове

                                          Други норми или условия

                                          Общо
                                          (% от теглото)

                                          Съдържание в брой в една партида с тегло, равно на определеното в колона 4 от приложение III
                                          (обща стойност на колона)

                                          Отделен вид

                                             Rumex spp., различен от Rumex acetosella и Rumex maritimus

                                             Agropyron repens

                                             Alopecurus myosuroides

                                             Melilotus spp.

                                          1

                                          2

                                          3

                                          4

                                          5

                                          6

                                          7

                                          8

                                          „Galega orientalis Lam.

                                          0,3

                                          20

                                          2

                                          (e)

                                          (j)“

                  2.

                  В таблицата в приложение III се добавя следният ред между разделите „LEGUMINOSAE“ и „Hedysarum coronarium“:

                              Видове

                              Максимално тегло на партида
                              (тонове)

                              Минимално тегло на проба, която трябва да се извади от партидата
                              (грамове)

                              Тегло на пробата за определяне на съдържанието в брой, предвидено в колони от 12 до 14 от приложение II, раздел I, точка 2 A и колони от 3 до 7 от приложение II, раздел II, точка 2 A
                              (грамове)

                              1

                              2

                              3

                              4

                              „Galega orientalis Lam.

                              10

                              250

                              200“


title: Директива 2006/31/ЕО на Европейския парламент и на Съвета от 5 април 2006 година за изменение на Директива 2004/39/ЕО относно пазарите на финансовите инструменти по отношение на някои сроковеТекст от значение за ЕИП.

text:
               06/ 07

               BG

               Официален вестник на Европейския съюз

               278

         32006L0031

               L 114/60

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2006/31/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 5 април 2006 година
   за изменение на Директива 2004/39/ЕО относно пазарите на финансовите инструменти по отношение на някои срокове
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейска общност, и по-специално член 47, параграф 2 от него,
   като взеха предвид предложението на Комисията,
   след консултации с Европейския икономически и социален комитет,
   като взеха предвид становището на Европейската централна банка (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти (3) въвежда цялостен регулаторен режим за осигуряване на високо качество на изпълнението на инвеститорските операции.

               (2)

               Директива 2004/39/ЕО предвижда, че държавите-членки трябва да приемат необходимите законови, подзаконови и административни разпоредби, за да се съобразят с нея, най-късно до 30 април 2006 г. За да се осигури единно прилагане в държавите-членки, значителен брой комплексни разпоредби на посочената директива следва да бъдат допълнени с мерки за прилагане, които Комисията трябва да приеме в срока за транспониране от страна на държавите-членки. Тъй като държавите-членки не могат изцяло да подготвят и финализират своите национални законодателства, преди да се изясни съдържанието на мерките за прилагане, те могат да срещнат затруднения при спазването на съществуващите срокове за транспониране.

               (3)

               За да се спазят изискванията по Директива 2004/39/ЕО, както и националното законодателство за прилагане, може да се наложи инвестиционните посредници и другите регулирани образувания да въвеждат нови информационно-технологични системи или да направят значителни изменения в съществуващите системи и практики. Това може да бъде извършено, едва след като се уреди съдържанието на мерките за прилагане, които трябва да бъдат приети от Комисията, както и на националното законодателство за транспониране на директивата.

               (4)

               Необходимо е също така Директива 2004/39/ЕО и мерките за нейното прилагане да бъдат транспонирани в националното законодателство или да се прилагат пряко в държавите-членки едновременно, за да може директивата да прояви пълното си действие.

               (5)

               Вследствие на това е целесъобразно да се удължи срокът за транспониране на Директива 2004/39/ЕО от страна на държавите-членки в националното законодателство. Също така срокът за съобразяване с новите изисквания от страна на инвестиционните посредници и кредитните институции следва да бъдат отложен за известно време след завършване на транспонирането в националното законодателство от страна на държавите-членки.

               (6)

               Като се вземе предвид взаимодействието между различните разпоредби на Директива 2004/39/ЕО, е необходимо всяко удължаване на тези срокове да се приложи по отношение на всички разпоредби на тази директива. Всяко удължаване на сроковете за транспониране и прилагане следва да бъде пропорционално и да не надхвърля потребностите на държавите-членки и регулираните образувания. За да се избегне раздробяването, което би могло да възпрепятства функционирането на вътрешния пазар на ценни книжа, държавите-членки следва да приложат разпоредбите на Директива 2004/39/ЕО по едно и също време.

               (7)

               В своята Резолюция от 5 февруари 2002 г. относно прилагането на законодателството в областта на финансовите услуги (4) Европейският парламент поиска той и Съветът да имат еднаква роля при надзора на начина, по който Комисията упражнява своята изпълнителна роля, за да се отразят законодателните правомощия на Европейския парламент по член 251 от Договора. В официалната декларация, направена пред Европейския парламент същия ден от нейния председател, Комисията е подкрепила това искане. На 11 декември 2002 г. Комисията е предложила изменения на Решение 1999/468/ЕО на Съвета от 28 юни 1999 г. за установяване на процедурите за упражняване на изпълнителните правомощия, предоставени на Комисията (5) и впоследствие е внесла изменено предложение на 22 април 2004 г. Европейският парламент не счита, че това предложение запазва неговите законодателни прерогативи. Според Европейския парламент, той и Съветът следва да разполагат с възможността да оценяват предоставянето на изпълнителни правомощия на Комисията в рамките на определен срок. Поради това е подходящо да бъде ограничен срокът, през който Комисията може да приема мерки за прилагане.

               (8)

               На Европейския парламент следва да бъде предоставен тримесечен срок от първото предаване на проектите за изменения и за мерки за прилагане, за да му се даде възможност да ги разгледа и да даде становището си. Въпреки това, при спешни и надлежно обосновано случаи този срок следва да може да бъде съкращаван. Ако в рамките на този срок Европейският парламент приеме резолюция, Комисията следва да преразгледа проектите за изменения или за мерки.

               (9)

               Необходими са по-нататъшни изменения за отлагане на датата за отменяне на Директива 93/22/ЕИО на Съвета от 10 май 1993 г. относно инвестиционните услуги в областта на ценните книжа (6) и на преходните разпоредби, предвидени в Директива 2004/39/ЕО, както и за удължаване на графика за задълженията на Комисията за докладване.

               (10)

               Поради отложения срок между задължението на държавите-членки за транспониране на Директива 2004/39/ЕО в националното законодателство и срока за инвестиционните посредници да се съобразят с новите изисквания, разпоредбите на Директива 2004/39/ЕО няма да влязат в сила преди 1 ноември 2007 г.; поради това е необходимо Директива 93/22/ЕИО да бъде отменена от 1 ноември 2007 г.

               (11)

               Директива 2004/39/ЕО следва да бъде съответно изменена,

         ПРИЕХА НАСТОЯЩАТА ДИРЕКТИВА:
   Член 1
   Директива 2004/39/ЕО се изменя, както следва:

               1.

               Съображение 69 се заменя със следното:

                           „(69)

                           На Европейския парламент следва да бъде предоставен тримесечен срок от първото предаване на проектите за изменения и за мерки за прилагане, за да може той да ги разгледа и да даде своето становище. Независимо от това, при спешни и надлежно обосновано случаи този срок следва да може да бъде съкращаван. Ако в рамките на този срок Европейският парламент приеме резолюция, Комисията следва да преразгледа проектите за изменения или за мерки.“;

               2.

               Член 64 се изменя, както следва:

                           а)

                           добавя се следният параграф:

                                       „2а.

                                       Никоя от мерките за прилагане не може да промени основните разпоредби на настоящата директива.“;

                           б)

                           параграф 3 се заменя със следното:

                                       „3.

                                       Без да се засягат приетите вече мерки за прилагане, прилагането на разпоредбите на настоящата директива, които налагат приемането на технически правила, изменения и решения в съответствие с параграф 2, се прекратява най-късно на 1 април 2008 г. По предложение на Комисията Европейският парламент и Съветът могат да подновят съответните разпоредби в съответствие с процедурата, предвидена в член 251 от Договора, и за тази цел те следва да ги преразгледат преди посочената по-горе дата.“;

               3.

               Член 65 се заменя със следното:
               „Член 65
               Доклади и преглед
               1.   До 31 октомври 2007 г. Комисията, въз основа на публични консултации и в светлината на дискусиите с компетентните органи, докладва на Европейския парламент и на Съвета за възможното разширяване на обхвата на разпоредбите на настоящата директива по отношение на задълженията за прозрачност преди и след извършването на сделки с класове финансови инструменти, различни от акции.
               2.   До 31 октомври 2008 г. Комисията представя доклад на Европейския парламент и на Съвета относно прилагането на член 27.
               3.   До 30 април 2008 г. Комисията, въз основа на публични консултации и в светлината на дискусиите с компетентните органи, докладва на Европейския парламент и на Съвета относно:

                           a)

                           целесъобразността на запазване на освобождаването, предвидено в член 2, параграф 1, буква к), за предприятията, чиято основна стопанска дейност се състои в търгуване за собствена сметка със стокови деривативи;

                           б)

                           съдържанието и формата на подходящите изисквания за разрешението и надзора върху такива предприятия като инвестиционни посредници по смисъла на настоящата директива;

                           в)

                           целесъобразността на правилата относно назначаването на обвързани агенти при извършването на инвестиционни услуги и/или дейности, по-специално по отношение на надзора върху тях;

                           г)

                           целесъобразността на запазване на изключението, предвидено в член 2, параграф 1, буква и).

                     4.   До 30 април 2008 г. Комисията представя доклад на Европейския парламент и на Съвета относно напредъка при отстраняването на пречките, които могат да възпрепятстват консолидирането на информацията, която търговските обекти трябва да публикуват, на европейско равнище.
               5.   На основата на докладите, посочени в параграфи от 1 до 4, Комисията може да представи предложения за съответни изменения на настоящата директива.
               6.   До 31 октомври 2006 г. Комисията, в светлината на дискусиите с компетентните органи, докладва на Европейския парламент и на Съвета относно целесъобразността от запазване на изискванията за застраховка за професионална отговорност, налагани на посредници съгласно правото на Общността.“;

               4.

               Член 69 се заменя със следното:
               „Член 69
               Отмяна на Директива 93/22/ЕИО
               Директива 93/22/ЕИО се отменя от 1 ноември 2007 г. Позоваванията на Директива 93/22/ЕИО се считат за позовавания на настоящата директива. Позоваванията на условията, определени в Директива 93/22/ЕИО, или на нейни членове, се считат за позоваване на еквивалентните условия, определени в настоящата директива, или в даден член от нея.“;

               5.

               В член 70 първа алинея се заменя със следното:
               „Държавите-членки приемат законовите, подзаконовите и административните разпоредби, необходими, за да се съобразят с настоящата директива най-късно до 31 януари 2007 г. Те незабавно информират Комисията за това.
               Те прилагат тези мерки от 1 ноември 2007 г.“;

               6.

               В член 71, параграфи от 1 до 5 се заменят със следното:
               „1.   Приема се, че инвестиционните посредници, които са получили разрешение в своята държава-членка домакин да предоставят инвестиционни услуги преди 1 ноември 2007 г., са получили същото разрешение за целите на настоящата директива, ако законите на тези държави-членки предвиждат, че за да започнат такава дейност, те трябва да отговарят на условия, които са съпоставими с тези, предвидени в членове от 9 до 14.
               2.   Приема се, че регулираният пазар или пазарният оператор, който е получил разрешение в своята държава-членка домакин преди 1 ноември 2007 г., е получил същото разрешение за целите на настоящата директива, ако законите на тази държава-членка предвиждат, че регулираният пазар или пазарният оператор (в зависимост от случая) трябва да отговаря на условия, съпоставими с тези, предвидени в дял III.
               3.   Обвързаните агенти, които вече са вписани в публичен регистър преди 1 ноември 2007 г., се считат за регистрирани за целите на настоящата директива, ако законите на тези държави-членки предвиждат, че обвързаните агенти трябва да отговарят на условия, съпоставими с тези, предвидени в член 23.
               4.   Информацията, съобщена преди 1 ноември 2007 г. за целите на членове 17, 18 или 30 от Директива 93/22/ЕИО, се счита за съобщена за целите на членове 31 и 32 от настоящата директива.
               5.   На всяка съществуваща система, която съответства на определението за МТС, управлявана от пазарен оператор на регулиран пазар, се дава разрешение за МТС по искане на пазарния оператор на регулирания пазар, при условие че спазва правила, еквивалентни на тези, които се изискват по настоящата директива за разрешението и функционирането на МТС, и при условие че въпросното искане е направено в осемнадесетмесечен срок след 1 ноември 2007 г.“

         Член 2
   1.   Държавите-членки приемат необходимите законови, подзаконови и административни разпоредби, за да се съобразят с настоящата директива до 31 януари 2007 г. Те незабавно информират Комисията за това.
   Те прилагат тези мерки от 1 ноември 2007 г.
   2.   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Страсбург на 5 април 2006 година.

            За Европейския парламент

            Председател

         J. BORRELL FONTELLES

            За Съвета

            Председател

         H. WINKLER

      (1)  ОВ C 323, 20.12.2005 г., стр. 31.

      (2)  Становище на Европейския парламент от 13 декември 2005 г. (все още непубликувано в Официален вестник) и Решение на Съвета от 10 март 2006 г.

      (3)  ОВ L 145, 30.4.2004 г., стр. 1.

      (4)  ОВ C 284 E, 21.11.2002 г., стр. 115.

      (5)  ОВ L 184, 17.7.1999 г., стр. 23.

      (6)  ОВ L 141, 11.6.1993 г., стр. 27. Директива, последно изменена с Директива 2002/87/ЕО на Европейския парламент и на Съвета (ОВ L 35, 11.2.2003 г., стр. 1).


title: Директива на Съвета от 21 декември 1982 година за изменение на Директиви 64/432/ЕИО и 72/461/ЕИО по отношение на някои мерки относно шапа и везикулозната болест по свинете

text:
Важна правна забележка

|

31982L0893

Официален вестник n° L 378 , 31/12/1982 стр. 0057 - 0057 специално финландско издание: глава 3 том 15 стр. 0214  специално шведско издание: глава 3 том 15 стр. 0214  специално чешко издание глава 03 том 05 стр. 190  - 190 специално испанско издание глава 03 том 05 стр. 190  - 190 специално унгарско издание глава 03 том 05 стр. 190  - 190 специално литвийско издание глава 03 том 05 стр. 190  - 190 LV.ES глава 03 том 05 стр. 190  - 190 MT.ES глава 03 том 05 стр. 190  - 190 PL.ES глава 03 том 05 стр. 190  - 190 SK.ES глава 03 том 05 стр. 190  - 190 специално словенско издание глава 03 том 05 стр. 190  - 190

		19821221Директива на Съветаот 21 декември 1982 годиназа изменение на Директиви 64/432/ЕИО и 72/461/ЕИО по отношение на някои мерки относно шапа и везикулозната болест по свинете(82/893/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [1],като има предвид, че Директива 64/432/ЕИО [2], последно изменена с Директива 82/61/ЕИО [3], определя здравните изисквания, на които трябва да отговарят при живи говеда и свине, предназначени за търговия в Общността;като има предвид, че с оглед разпространението на шап и везикулозна болест по свинете в Общността, действието на мерките на Общността, предвидени в членове 4а и 4б от Директива 64/432/ЕИО, трябва да бъде продължено за допълнителен период; като има предвид, че освен това, ако инцидентно се появи шап в ограничена част от територията на държава-членка, правото да се приложат въпросните разпоредби трябва да се запази, ако болестта е ликвидирана;като има предвид, че Директива 72/461/ЕИО [4], последно изменена с Директива 81/476/ЕИО [5] определя ветеринарно-санитарните изисквания, на които трябва да отговарят животни, чието месо е предназначено за търговия в Общността;като има предвид, че като държи сметка за насоката на развитие на шапа в Общността, мерките на Общността, предвидени в член 13 на Директива 72/461/ЕИО, трябва да бъдат запазени,ПРИЕ НАСТОЯЩАТА ДИРЕКТИВА:Член 1Директива 64/432/ЕИО се изменя, както следва:1. в първа алинея на член 4а датата " 31 декември 1982 г." се заменя с " 31 декември 1983 г.";2. в член 4б:а) в първа и втора алинеи " 31 декември 1982 г." се заменят с " 31 декември 1983 г.";б) добавя се следната алинея:"Настоящия член продължава да се прилага за:i) държавите-членки, определени в уводното изречение на първата алинея, когато шап е възникнал в ограничена част от територията им и е бил ликвидиран,ii) държавите-членки, определени в точки А и Б от първата алинея, когато шап е възникнал в ограничена част от територията им и е бил ликвидиран."Член 2В член 13 от Директива 72/461/ЕИО датата " 31 декември 1982 г." се заменя с " 31 декември 1983 г."Член 3Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1983 г.Член 4Адресати на настоящата директива са държавите членки.Съставено в Брюксел на 21 декември 1982 година.За СъветаПредседателO. Møller[1] Становище от 17 декември 1982 г. (все още непубликувано в Официален вестник).[2] ОВ 121, 29.7.1964 г., стр. 1977/64.[3] ОВ L 29, 6.2.1982 г., стр. 13.[4] ОВ L 302, 31.12.1972 г., стр. 24.[5] ОВ L 186, 8.7.1982 г., стр. 20.--------------------------------------------------


title: Трета директива на Съвета от 9 декември 1969 година за хармонизиране на законодателствата на държавите-членки относно данъка върху оборота – въвеждане на данък върху добавената стойност в държавите-членки

text:
Важна правна забележка

|

31969L0463

Официален вестник n° L 320 , 20/12/1969 стр. 0034 - 0035 специално финландско издание: глава 9 том 1 стр. 0013  специално датско издание поредица I глава 1969(II) стр. 0535  специално шведско издание: глава 9 том 1 стр. 0013  специално английско издание: поредица I глава 1969(II) стр. 0551  специално гръцко издание: глава 09 том 1 стр. 0025  специално испанско издание: глава 09 том 1 стр. 0027  специално португалско издание глава 09 том 1 стр. 0027  специално чешко издание глава 09 том 01 стр. 16  - 17 специално испанско издание глава 09 том 01 стр. 16  - 17 специално унгарско издание глава 09 том 01 стр. 16  - 17 специално литвийско издание глава 09 том 01 стр. 16  - 17 LV.ES глава 09 том 01 стр. 16  - 17 MT.ES глава 09 том 01 стр. 16  - 17 PL.ES глава 09 том 01 стр. 16  - 17 SK.ES глава 09 том 01 стр. 16  - 17 специално словенско издание глава 09 том 01 стр. 16  - 17

		19691209Трета директива на Съветаот 9 декември 1969 годиназа хармонизиране на законодателствата на държавите-членки относно данъка върху оборота – въвеждане на данък върху добавената стойност в държавите-членки(69/463/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 99 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че Италианската република и Кралство Белгия уведомиха Комисията съответно на 14 юли и 12 септември 1969 г., че не са в състояние да спазят крайния срок 1 януари 1970 г. за въвеждане на данъка върху добавената стойност, както е предвидено в член 1, втори параграф от Първа директива на Съвета от 11 април 1967 г. за хармонизиране на законодателствата на държавите-членки относно данъка върху оборота [3]; като има предвид следователно, че посочените държави-членки поискаха допълнителен период от две години и съответно от една година за въвеждането на този данък;като има предвид, че Кралство Белгия счита, че не е в състояние да прилага от установената дата данък върху добавената стойност главно поради конюнктурни и бюджетни причини, характерни за Белгия;като има предвид, че Италианската република подчерта, че понастоящем се планира за разглеждане и приемане от Парламента предложение за общата данъчна реформа, който все още не е разглеждал този проблем; като има предвид, че съгласно това предложение съответното законодателство трябва да бъде прието преди 31 октомври 1970 г.; като има предвид, че поради това тази държава-членка не е в състояние да прилага данъка върху добавената стойност от установената дата;като има предвид, че може да бъде предоставен допълнителен период, само ако е минимален;като има предвид, че при тези обстоятелства въвеждането на данъка върху добавената стойност не може да бъде отложено след 1 януари 1972 г.;като има предвид, че една от основните цели на горепосочената Първа директива е чрез въвеждането на данък върху добавената стойност от 1 януари 1970 г. да се установят условия, които да направят възможно избягването на нарушаването на конкуренцията от данъка върху оборота;като има предвид, че тази цел не може да бъде постигната до 1 януари 1970 г., по-специално по отношение на търговията, тъй като тези държави-членки ще продължат да прилагат чрез данъка върху оборота средни ставки за изравняването на вътрешната данъчна тежест;като има предвид, че държавите-членки, които не са в състояние да въведат данъка върху добавената стойност до 1 януари 1970 г., не би следвало да увеличават средните си изравнителни ставки, които са в сила на 1 октомври 1969 г.,ПРИЕ НАСТОЯЩАТА ДИРЕКТИВА:Член 1Датата 1 януари 1970 г., установена в член 1 от Първа директива от 11 април 1967 г., се заменя с датата 1 януари 1972 г.Член 2За целите на настоящата директива "средни ставки" означава ставките на изравнителните налози върху вноса и възстановяванията върху износа, въведени за осигуряване на равнопоставеност, що се отнася до националните продукти, на тежестта вследствие на кумулативния многостепенен данък върху оборота на различните етапи на производство, с изключение на данъка върху продажбите на крайния производител.Член 3Средните ставки, които са в сила от 1 октомври 1969 г., не могат да бъдат увеличавани.Въпреки това, средните ставки, които са в сила на тази дата, се адаптират към всички по-късни промени в ставките на данъка върху оборота.Член 4Адресати на настоящата директива са държавите-членки.Съставено в Брюксел на 9 декември 1969 година.За СъветаПредседателH. J. De Koster[1] ОВ С 139, 28.10.1969 г., стр. 32.[2] ОВ С 144, 8.11.1969 г., стр. 13.[3] ОВ 71, 14.4.1967 г., стр. 1301/67.--------------------------------------------------